Qishloq xoʻjaligi ishlab chiqaruvchilarining suvni tejaydigan sugʻorish texnologiyalarini joriy etish boʻyicha xarajatlarining bir qismini qoplash chora-tadbirlari toʻgʻrisida
(resolution, 2026-04-29)

Oʻzbekiston Respublikasi Prezidentining “Qishloq xoʻjaligida suvni tejaydigan texnologiyalarni joriy etishni yanada jadal tashkil etish chora-tadbirlari toʻgʻrisida” 2020-yil 11-dekabrdagi PQ-4919-son hamda “Qishloq xoʻjaligida suvni tejaydigan texnologiyalarni joriy etishni yanada takomillashtirish chora-tadbirlari toʻgʻrisida” 2022-yil 1-martdagi PQ-144-son qarorlari ijrosini taʼminlash hamda qishloq xoʻjaligida suvni tejaydigan sugʻorish texnologiyalarini joriy etishni davlat tomonidan qoʻllab-quvvatlash maqsadida Vazirlar Mahkamasi qaror qiladi: 2. Belgilab qoʻyilsinki: a) Qoraqalpogʻiston Respublikasi Vazirlar Kengashi, viloyatlar va tumanlar (shaharlar) hokimliklari: qishloq xoʻjaligi ekinlarini yetishtirishda suvni tejaydigan sugʻorish texnologiyalarni joriy etish boʻyicha tumanlar (shaharlar) va hududiy manzilli roʻyxatlarni shakllantirish hamda oʻz vaqtida tasdiqlash va ularning ijrosini tashkil etishga; tuman ishchi guruhlari tomonidan suvni tejaydigan sugʻorish texnologiyalarini joriy qilish ishlarini joylarda puxta oʻrganib, subsidiya ajratilishi yuzasidan tegishli hujjatlarni oʻz vaqtida rasmiylashtirilishini nazorat qilib borishga; b) Oʻzbekiston Respublikasi Suv xoʻjaligi vazirligi — paxta xom ashyosi yetishtirishda tomchilatib va diskret sugʻorish texnologiyalarini joriy etish boʻyicha xarajatlarning bir qismini qoplashga ajratiladigan subsidiyalarni belgilangan muddatlarda talabgorlarning hisobvaraqlariga oʻtkazib berishga; v) Oʻzbekiston Respublikasi Qishloq xoʻjaligi vazirligi — donli ekinlar, sabzavot ekinlari va kartoshka, poliz ekinlari, ozuqabop, moyli va dukkakli ekinlar, dorivor oʻsimliklar hamda sholi uchun joriy etilgan suvni tejaydigan sugʻorish texnologiyalariga sarflangan xarajatlarning bir qismini qoplashga ajratiladigan subsidiyalarni belgilangan muddatlarda talabgorlarning hisobvaraqlariga oʻtkazib berishga; d) Oʻzbekiston Respublikasi Moliya vazirligi — har yili Davlat budjetining asosiy parametrlarini shakllantirishda suvni tejaydigan sugʻorish texnologiyalarini joriy etish boʻyicha xarajatlarning bir qismini qoplashga ajratiladigan subsidiyalarni nazarda tutishga hamda belgilangan tartibda tegishli vazirlik va idoralarga oʻtkazib berishga; e) Suv xoʻjaligi vazirligi huzuridagi Suv xoʻjaligi obyektlari xavfsizligini va suvdan foydalanishni nazorat qilish inspeksiyasi qishloq xoʻjaligi ekinlarini yetishtirishda joriy etilgan suvni tejaydigan texnologiyalaridan hamda suvdan foydalanish va suv isteʼmoli tartibi talablari bajarilishi boʻyicha doimiy nazoratni amalga oshirish hamda natijasi boʻyicha har chorak yakuni bilan Suv xoʻjaligi vazirligiga maʼlumot kiritib borishga masʼuldir. 3. Suvni tejaydigan sugʻorish texnologiyasini joriy qilib subsidiya olgan qishloq xoʻjaligi ishlab chiqaruvchilari ushbu texnologiyani: ikkinchi yil foydalanmasa subsidiyaning 80 foiz; uchinchi yil foydalanmasa subsidiyaning 60 foiz; toʻrtinchi yil foydalanmasa subsidiyaning 40 foiz; beshinchi yil foydalanmasa subsidiyaning 20 foiz qismini subsidiya bergan vazirlik va idoraga belgilangan tartibda qaytaradi. Agar qishloq xoʻjaligi ishlab chiqaruvchilari ushbu texnologiyani besh yil davomida toʻliq foydalansa berilgan subsidiya unda toʻliq qoldiriladi. 5. Oʻzbekiston Respublikasi Hukumatining 2-ilovaga muvofiq ayrim qarorlariga oʻzgartirish va qoʻshimchalar kiritilsin. 6. Oʻzbekiston Respublikasi Hukumatining 3-ilovaga muvofiq ayrim qarorlari oʻz kuchini yoʻqotgan deb hisoblansin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha oʻrinbosari Sh.M. Gʻaniyev, Oʻzbekiston Respublikasi suv xoʻjaligi vaziri Sh.R. Xamrayev hamda Oʻzbekiston Respublikasi qishloq xoʻjaligi vaziri J.A. Xodjayev zimmasiga yuklansin. 3. Vazirlar Mahkamasining 2020-yil 30-noyabrdagi 753-son qarori bilan tasdiqlangan Oʻzbekiston Respublikasi Alkogol va tamaki bozorini tartibga solish hamda vinochilikni rivojlantirish agentligining Vinochilikni rivojlantirish jamgʻarmasi toʻgʻrisidagi nizomda: a) 5-band quyidagi mazmundagi xatboshi bilan toʻldirilsin: “Oʻzbekiston Respublikasining respublika budjetidan ajratiladigan mablagʻlar texnik navli uzum plantatsiyalarida tomchilatib sugʻorish texnologiyasini joriy etish hamda texnik navli uzum plantatsiyalariga suv chiqarish uchun burgʻilangan quduqlar, daryolar, kanallar va boshqa suv havzalaridan suv chiqarish uchun nasos stansiyalarini qurish xarajatlarining bir qismini qoplashga yoʻnaltiriladi”; b) 6-bandning birinchi xatboshisidagi “Oʻzbekiston Respublikasining respublika budjetidan Jamgʻarma hisobiga ajratiladigan har yillik subsidiyalar hisobidan” soʻzlari “Jamgʻarma mablagʻlari hisobidan” soʻzlari bilan almashtirilsin. 1. Vazirlar Mahkamasining “Qishloq xoʻjaligi ishlab chiqaruvchilarining suv tejovchi sugʻorish texnologiyalarini joriy etish boʻyicha xarajatlarining bir qismini qoplab berish chora-tadbirlari toʻgʻrisida” 2020-yil 19-fevraldagi 98-son qarori. 2. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining “Oʻzbekiston Respublikasi Vazirlar Mahkamasining ijro etuvchi tuzilmasini takomillashtirishga doir qoʻshimcha chora-tadbirlar toʻgʻrisida” 2020-yil 22-yanvardagi PQ-4569-son, “Oʻzbekiston Respublikasi Vazirlar Mahkamasi faoliyatini takomillashtirishga oid qoʻshimcha chora-tadbirlar toʻgʻrisida” 2020-yil 24-fevraldagi PQ-4612-son, “Oʻzbekiston Respublikasi Vazirlar Mahkamasining tuzilmasiga Bosh vazirning investitsiyalar va tashqi iqtisodiy aloqalar masalalari boʻyicha oʻrinbosari-investitsiyalar va tashqi savdo vaziri lavozimini kiritish toʻgʻrisida” 2020-yil 10-martdagi PQ-4635-son va “Oʻzbekiston Respublikasi Vazirlar Mahkamasining faoliyatini takomillashtirishga oid qoʻshimcha chora-tadbirlar toʻgʻrisida” 2020-yil 12-maydagi PQ-4710-son qarorlari) 2020-yil 26-iyundagi 411-son qaroriga 1-ilovaning 72-bandi. 3. Vazirlar Mahkamasining “Oʻzbekiston Respublikasi Alkogol va tamaki bozorini tartibga solish hamda vinochilikni rivojlantirish agentligi faoliyatiga oid normativ-huquqiy hujjatlarni tasdiqlash toʻgʻrisida” 2020-yil 30-noyabrdagi 753-son qaroriga 2-ilovaning 7-bandi ikkinchi xatboshisi hamda 4-ilovaning 7-bandi.